คลังชี้เศรษฐกิจก.ค.ชะลอตัว
สศค.เผยเศรษฐกิจไทยเดือนก.ค.มีการขยายตัวชะลอลง แต่การบริโภคในประเทศยังดีต่อเนื่อง
30 ส.ค. 2553

สศค.เผยเศรษฐกิจไทยเดือนก.ค.มีการขยายตัวชะลอลง แต่การบริโภคในประเทศยังดีต่อเนื่อง
นายสาธิต รังคสิริ ผู้อำนวยการสำนักงานเศรษฐกิจการคลัง (สศค.) กล่าวว่า เศรษฐกิจไทยเดือน ก.ค. ที่ผ่านมา มีการขยายตัวที่ชะลอตัวลง เนื่องจากการส่งออกขยายตัวน้อยลง แต่การขยายตัวด้านการบริโภคภายในประเทศยังขยายตัวได้ดีต่อเนื่อง ทำให้เศรษฐกิจยังขยายตัวอย่างมีเสถียรภาพ
ทั้งนี้ มูลค่าการส่งออกเดือน ก.ค. 2553 ขยายตัว 20.6% ต่อปี ลดลงจากเดือน มิ.ย. 2553 ที่ขยายตัวได้ 25.4% ต่อปี ขณะที่การใช้จ่ายภายในประเทศขยายตัวได้ดีเห็นได้จากตัวเลขการขายรถยนต์นั่งขยายตัวได้ 64.1% ต่อปี ในขณะที่ภาคการลงทุนก็ขยายตัวได้ีดีสะท้อนได้จากปริมาณจำหน่ายรถยนต์เชิงพาณิชย์ที่ขยายตัวได้ถึง 44% ต่อปี และการนำเข้าสินค้าทุนขยายตัวได้ 25.4% ต่อปี